## Pravilnik o izmjeni Pravilnika o očevidniku i dostavi podataka o gospodarskom ribolovu na moru

### NN 30/2000 (17.3.2000.), Pravilnik o izmjeni Pravilnika o očevidniku i dostavi podataka o gospodarskom ribolovu na moru

# MINISTARSTVO POLJOPRIVREDE I ŠUMARSTVA

**612**

Na temelju članka 57. stavka 3. i članka 58. stavka
3. Zakona o morskom ribarstvu (»Narodne novine«, br.
46/97 - pročišćeni tekst) ministar poljoprivrede
i šumarstva donosi

## PRAVILNIK

### O IZMJENI PRAVILNIKA O OČEVIDNIKU I DOSTAVI PODATAKA O GOSPODARSKOM RIBOLOVU NA MORU

Članak 1.

U Pravilniku o očevidniku i ostavi podataka o gospodarskom
ribolovu na moru (»Narodne novine«, br. 6/2000) članak
11. mijenja se i glasi:

»(1) Ovlaštenik povlastice obvezan je:

1. unositi podatke u obrazac očevidnika o ribolovnom naporu
najkasnije 24 sata nakon uplovljavanja plovila u luku;

2. unositi podatke o dnevnom ulovu u obrazac očevidnika
najkasnije do 15. u tekućem mjesecu za prethodni mjesec.

(2) Ovlaštenik povlastice mora uredno ispunjene originale
obrazaca očevidnika iz stavka 1. ovoga članka dostaviti
područnoj jedinici najkasnije do 15. u tekućem mjesecu
za prethodni mjesec.

(3) Obrazac očevidnika se ispunjava u dva primjerka s time
da se originali obrazaca očevidnika dostavljaju područnoj
jedinici koja je ovlašteniku izdala povlasticu i dostavila
očevidnik, a knjige i kopije obrazaca očevidnika
ovlaštenik ostavlja sebi za osobnu evidenciju.

Članak 2.

U sadržaju očevidnika za kružne mreže plivarice,
koji je prikazan na obrascu uz Pravilnik i čini njegov
sastavni dio (dodatak 1), tekst Uputstava za popunjavanje očevidnika
mijenja se i glasi:

»UPUTSTVA ZA POPUNJAVANJE OČEVIDNIKA

*Mjesec:* Upisati velikim tiskanim slovima ime mjeseca za
koji se vodi očevidnik.

*Naziv ovlaštenika povlastice:* Upisuje se tvrtka pravne
ili ime i prezime fizičke osobe koja je ovlaštenik
povlastice.

*Broj povlastice:* Upisuje se serijski broj povlastice.

*Ime ili reg. oznaka plovila:* Upisuje se ime i luka upisa
broda ili registarska oznaka za brodicu.

*Veličina plovila:* Upisuje se veličina u GT
(iz plovidbene dozvole za plovilo).

*Snaga porivnog stroja:* Upisuje se ukupna snaga porivnog
stroja plovila u kilovatima.

RIBOLOVNI NAPOR

*Sat isplovljavanja iz luke:* Upisuje se točno vrijeme
isplovljavanja iz luke u satima od 00.00-24.00 sati. Ako je tijekom
dana bilo više isplovljavanja upisuju se sva vremena isplovljavanja.

*Ribolovni alat:* Upisati broj (oznaku) ribolovnih alata
navedenih ispod tablice ribolovnog napora (npr. ako se lovi plivaricom
palamidarom - upisuje se broj 2; ako se lovi plivaricom oližnicom
- upisuje se broj 6 itd.).

*Ribolovna zona:* Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Ribolovne zone su prikazane
na pripadajućoj karti (strana 2).

*Ukupan broj sati ribolova:* Podrazumijeva ukupan broj sati
utrošenih na traganje i lovljenje ribe do izvlačenja
ulova na brod. Broj sati traženja ribe se počinje
računati ulaskom u ribolovno područje i početkom
aktivnog traženja ribe. Kod obavljanja ribolova sa ciljem
očuvanja ulova živog (npr. za daljnji tov ulovljene
ribe-tune) kraj lovljenja se smatra pod potpunim zatvaranjem mreže
plivarice.

*Sat uplovljavanja u luku:* Upisuje se točno vrijeme
uplovljavanja u luku u satima od 00.00-24.00 sati. Ako je tijekom
dana bilo više uplovljavanja upisuju se sva vremena uplovljavanja.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na druge morske organizme.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila iz luke u rubrike tablice RIBOLOVNI NAPOR treba upisati
riječi »u luci«.

Članak 3.

U sadržaju očevidnika za povlačne mreže
koće, koji je prikazan na obrascu uz Pravilnik i čini
njegov sastavni dio (dodatak 2), tekst Uputstava za popunjavanje
očevidnika mijenja se i glasi:

»UPUTSTVA ZA POPUNJAVANJE OČEVIDNIKA

*Mjesec:* Upisati velikim tiskanim slovima ime mjeseca za
koji se vodi očevidnik.

*Naziv ovlaštenika povlastice:* Upisuje se tvrtka pravne
ili ime i prezime fizičke osobe koja je ovlaštenik
povlastice.

*Broj povlastice:* Upisuje se serijski broj povlastice.

*Ime ili reg. oznaka plovila:* Upisuje se ime i luka upisa
broda ili registarska oznaka za brodicu.

*Veličina plovila:* Upisuje se veličina u GT
(iz plovidbene dozvole za plovilo).

*Snaga porivnog stroja:* Upisuje se ukupna snaga porivnog
stroja plovila u kilovatima.

RIBOLOVNI NAPOR

*Sat isplovljavanja plovila iz luke:* Upisuje se točno
vrijeme isplovljavanja iz luke u satima od 00.00-24.00 sati. Ako
je tijekom dana bilo više isplovljavanja upisuju se sva vremena
isplovljavanja.

*Ribolovni alat:* Upisati broj (oznaku) ribolovnih alata
navedenih ispod tablice ribolovnog napora (npr. ako se lovi pridnenom
povlačnom mrežom koćom - upisuje se broj 1;
ako se lovi obalnom povlačnom mrežom koćicom
- tartanom upisuje se broj 3 itd.).

*Ribolovna zona:* Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Ribolovne zone su prikazane
na pripadajućoj karti (strana 2.).

*Ukupan broj sati povlačenja mreže:* Upisuje
se efektivno (stvarno) vrijeme obavljanja ribolova povlačnom
mrežom, odnosno upisuje se vrijeme od početka povlačenja
mreže po morskom dnu pa do završetka povlačenja.

Ukoliko se mreža povlačila više puta tijekom
jednog ribolovnog dana onda se upisuje ukupan broj sati povlačenja
mreže za taj dan.

*Sat uplovljavanja plovila u luku:* Upisuje se točno
vrijeme uplovljavanja u luku u satima od 00.00-24.00 sati. Ako
je tijekom dana bilo više uplovljavanja upisuju se sva vremena
uplovljavanja.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na glavonošce,
rakove i školjkaše.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila iz luke u rubrike tablice RIBOLOVNI NAPOR treba upisati
riječi »u luci«.

Kod upisivanja podataka za ulov oslića navedene su tri kategorije
te vrste ribe, što znači da se:

- oslić I odnosi na ulovljene primjerke čija je težina
veća od 0,25 kg;

- oslić II odnosi na ulovljene primjerke čija je
težina od 0,15 do 0,25 kg

- oslić III odnosi se na ulovljene primjerke čija
je težina do 0,15 kg

Kod upisivanja podataka za ulov škampa navedene su dvije
kategorije te vrste raka, što znači da se:

- škamp I odnosi na ulovljene primjerke čija je težina
veća od 0,10 kg

- škamp II odnosi na ulovljene primjerke čija je težina
do 0,10 kg

Članak 4.

U sadržaju očevidnika za male ribolovne alate, koji
je prikazan na obrascu uz Pravilnik i čini njegov sastavni
dio (dodatak 3), tekst Uputstava za popunjavanje očevidnika
mijenja se i glasi:

»UPUTSTVA ZA POPUNJAVANJE OČEVIDNIKA

*Mjesec:* Upisati velikim tiskanim slovima ime mjeseca za
koji se vodi očevidnik.

*Naziv ovlaštenika povlastice:* Upisuje se tvrtka pravne
ili ime i prezime fizičke osobe koja je ovlaštenik
povlastice.

*Broj povlastice:* Upisuje se serijski broj povlastice.

*Ime ili reg. oznaka plovila:* Upisuje se ime i luka upisa
broda ili registarska oznaka za brodicu.

*Veličina plovila:* Upisuje se veličina u GT
(iz plovidbene dozvole za plovilo).

*Snaga porivnog stroja:* Upisuje se ukupna snaga porivnog
stroja plovila u kilovatima.

RIBOLOVNI NAPOR

*Sat isplovljavanja plovila iz luke:* Upisuje se točno
vrijeme isplovljavanja iz luke u satima od 00.00-24.00 sati. Ako
je tijekom dana bilo više isplovljavanja upisuju se sva vremena
isplovljavanja.

*Ribolovna zona:* Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Ribolovne zone su prikazane
na pripadajućoj karti (strana 2).

*Za mreže potegače:* Upisuje se broj (oznaka)
mreže ili mreža potegača koje su korištene
tog ribolovnog dana (npr. za srdelaru upisuje se oznaka 1A, za
migavicu upisuje se oznaka 1C itd.).

*Za jednostruke stajaćice:* Upisuje se broj (oznaka)
mreže ili mreža koje su korištene tog ribolovnog
dana (npr. za oližnicu upisuje se oznaka 2A, za gavunaru
upisuje se oznaka 2B itd.).

*Za trostruke mreže stajaćice:* Upisuje se broj
(oznaka) mreže ili mreža koje su korištene tog
ribolovnog dana (npr. za poponicu upisuje se oznaka 3A, za listaricu
upisuje se oznaka 3B itd.).

*Za vrše i ostale klopkaste alate:* U redak Vrsta upisuje
se broj (oznaka) vrše ili vrša odnosno ostalih klopkastih
alata koji su korišteni tog ribolovnog dana (npr. ukoliko
se koristi vrša za sitne rakove upisuje se oznaka 4B, vrše
za ribu upisuje se oznaka 4A itd.). U redak Broj vrša upisuje
se ukupan broj vrša korištenih za pojedinu vrstu vrša
ili ostalih klopkastih alata.

*Za udičarske alate:* U redak Vrsta upisuje se broj
(oznaka) vrste ili više vrsta udičarskih alata koji
su korišteni tog dana (npr. za kančenicu upisuje se
oznaka 5B, za stajaći parangal upisuje se oznaka 5F itd.).

U redak Broj udica upisuje se ukupan broj udica koje su korištene
tog dana po pojedinom udičarskom alatu (npr. uz oznaku
5B broj 1, 2, 3, 4…10, uz oznaku 5F broj 100, 500, …
ili 5000).

*Za probodne ribolovne alate:* Upisuje se broj (oznaka) 6
koja označava osti.

*Za ludar, zagonicu i fružatu:* Upisuje se broj (oznaka)
vrste ili više vrsta alata koji su korišteni tog dana
(npr. za ludar upisuje se oznaka 7A, za fružatu upisuje se
oznaka 7C).

*Za napravu za lov velikog morskog crva i račnjak:*
Upisuje se broj (oznaka) vrste ili više vrsta alata koji
su korišteni tog dana (npr. za račnjak upisuje se
oznaka 8B).

*Sat uplovljavanja plovila u luku:* Upisuje se točno
vrijeme uplovljavanja u luku u satima od 00.00-24.00 sati. Ako
je tijekom dana bilo više uplovljavanja upisuju se sva vremena
uplovljavanja.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na glavonošce,
rakove i školjkaše.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila iz luke u rubrike tablice RIBOLOVNI NAPOR treba upisati
riječi »u luci«.

Kod upisivanja podataka za ulov oslića navedene su tri kategorije
te vrste ribe, što znači da se:

- oslić I odnosi na ulovljene primjerke čija je težina
veća od 0,25 kg

- oslić II odnosi na ulovljene primjerke čija je
težina od 0,15 do 0,25 kg

- oslić III odnosi se na ulovljene primjerke čija
je težina do 0,15 kg

Kod upisivanja podataka za ulov škampa navedene su dvije
kategorije te vrste raka, što znači da se:

- škamp I odnosi na ulovljene primjerke čija je težina
veća od 0,10 kg

- škamp II odnosi na ulovljene primjerke čija je težina
do 0,10 kg

Za vrijednosti ulova tunja obavezno je upisati ukupan dnevni ulov
u kilogramima i u komadima kako je to predviđeno odvojenim
rubrikama na obrascu očevidnika.

Članak 5.

U sadržaju očevidnika o sakupljanju morskih organizama
u gospodarskom ribolovu, koji je prikazan na obrascu uz Pravilnik
i čini njegov sastavni dio (dodatak 4), tekst Uputstava
za popunjavanje očevidnika mijenja se i glasi:

»UPUTSTVA ZA POPUNJAVANJE OČEVIDNIKA

*Mjesec:* Upisati velikim tiskanim slovima ime mjeseca za
koji se vodi očevidnik.

*Naziv ovlaštenika povlastice:* Upisuje se tvrtka pravne
ili ime i prezime fizičke osobe koja je ovlaštenik
povlastice.

*Broj povlastice:* Upisuje se serijski broj povlastice.

*Ime ili reg. oznaka plovila:* Upisuje se ime i luka upisa
broda ili registarska oznaka za brodicu.

*Veličina plovila:* Upisuje se veličina u GT
(iz plovidbene dozvole za plovilo).

*Snaga porivnog stroja:* Upisuje se ukupna snaga porivnog
stroja plovila u kilovatima.

RIBOLOVNI NAPOR

*Ribolovni alat:* Upisati broj (oznaku) ribolovnih alata
navedenih ispod tablice ribolovnog napora (npr. ako se sakuplja
sa kliještima - upisuje se broj 3; ako se sakuplja sa grabljama
- upisuje se broj 2 itd.).

*Ribolovna zona:* Upisati oznaku ribolovne zone ili više
zona ako se sakupljanje obavljalo u više ribolovnih zona
u jednom danu. Ukoliko se sakupljanje obavljalo u jednom danu
samo u jednoj zoni upisuje se oznaka samo te zone. Ribolovne zone
su prikazane na pripadajućoj karti (strana 2).

ULOV

U očevidnik se upisuju točni podaci o sakupljenim
količinama školjaka i drugih morskih organizama u
kilogramima prema vrstama navedenim u očevidniku, osim
kod spužava i ježeva gdje se podaci o sakupljenim količinama
upisuju u komadima. Ako neka od sakupljenih vrsta školjkaša
nije posebno navedena u očevidniku ona se posebno upisuje
u jednu od praznih rubrika, a na isti način postupa se
u slučaju koji se odnosi na druge morske organizme.

U slučaju izlaska na ribolovno područje i neostvarivanja
nikakve sakupljene količine upisuju se samo podaci za ribolovni
napor.

U slučaju neobavljanja sakupljanja odnosno neisplovljavanja
plovila u rubrike tablice RIBOLOVNI NAPOR treba upisati riječi
»u luci«.

Članak 6.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-02/00-01/11
Urbroj: 525-01-00-1
Zagreb, 6. ožujka 2000.

Ministar
poljoprivrede i šumarstva
**mr. sc. Božidar Pankretić,** v. r.

Pravilnik, NN 30/2000-612